סומיה סוומינתן

סומיה סוואמינטן (באנגלית: Soumya Swaminathan; נולדה ב-2 במאי 1959 בצ'נאי, הודו) היא רופאת ילדים וחוקרת קלינית, הידועה במחקריה בתחום מחלת השחפת.<ref name="livemint1"></ref><ref></ref> החל ממרץ 2019, היא מונתה למדענית הראשית של ארגון הבריאות העולמי.<ref></ref><ref name="auto1"></ref> מאוקטובר 2017 עד מרץ 2019, שימשה כמשנה למנכ"ל לפיתוח תוכניות (DDP) בארגון הבריאות העולמי.<ref name="auto"></ref>

== ביוגרפיה ==
בתם של מאנקומבו סאמבאסיון ומינה סוומינתן. אביה,[https://www.worldfoodprize.org/en/laureates/19871999_laureates/1987_swaminathan/ מ.ס. סוומיניתן], מכונה "האב ההודי של המהפכה הירוקה"' ' לאור תרומתו הרבה לשיפור זני החיטה בהודו. אמה, [http://www.ichdbd.org/professional/175 מינה סוואמינטן], פתחה שיטות לימוד מתקדמות בחינוך ולימוד השפה לגיל הרך המשלבות דרמה. שתי אחיותיה, מדורה סוואמינטן, פרופסור לכלכלה במכון הסטטיסטי ההודי בבנגלור, וניתיה סוואמינטן, מרצה בכירה ב"ניתוח מגדרי" ופיתוח באוניברסיטת מזרח אנגליה.<ref></ref> היא נשואה לאג'יט ידב, רופא בתחום כירורגיה אורתופדית.
== קריירה ==
היא למדה רפואה במכון ללימודי הרפואה בניו דלהי . לאחר מכן, כמו כן השלימה את הכשרתה בלימודי רפואה מתקדמים במכללה הצבאית ללימודי רפואה . בסיום הכשרתה המקיפה ברפואה, היא סיימה בהצלחה את הבחינות הממשלתיות וקיבלה דיפלומה של המועצה הלאומית מהוועד הארצי לבחינות . ב-1987, היא התקבלה ללימודי המשך והתנסות קלינית כרופאת ילדים בתחום רפואת ריאות אצל ילדים וילודים בבית החולים לילדים לוס אנג'לס , קליפורניה, המסונף לבית הספר לרפואה על שם קק באוניברסיטת דרום קליפורניה,<ref></ref> ארצות הברית. בתום תקופה של שנתיים בארצות הברית, היא המשיכה את הכשרתה הקלינית במחלקה לטיפול בהפרעות נשימה בקרב ילדים, באוניברסיטת לסטר, בריטניה. בהמשך היא עסקה במחקר רפואי בתפקידה כפרופסור קליני בחוג לבריאות הציבור ולרפואת משפחה בבית הספר לרפואה באוניברסיטת טאפט, בוסטון ארצות הברית<ref></ref>

לאחר הכשרה מקיפה בתחומי הרפואה והמחקר באנגליה וארצות הברית, היא חזרה להודו ב-1992, והחלה לעבוד כחוקרת ולימים כמנהלת המכון הלאומי למחקר בשחפת, צ'נאי הודו. בהמשך היא מונתה למתאמת פעילות של התכנית המיוחדת של ה- UNICEF / UNDP / הבנק העולמי / ארגון הבריאות העולמי למחקר והדרכה במחלות טרופיות בז'נבה - 2009 עד 2011

בין השנים 2015 - 2017 היא הייתה מזכירת ממשלת הודו לחקר הבריאות ומנכ"לית המועצה ההודית למחקר רפואי. בתפקידה זה, היא התמקדה בגיבוש מדיניות מערכת הבריאות הממשלתית על בסיס מחקר ואיסוף מידע תוך הגברת שיתוף הפעולה בין מוסדות הבריאות במדינה.

== פעילות בארגון הבריאות העולמי ==
בין השנים 2009 עד 2011, היא ניהלה את התכנית המיוחדת של ה- UNICEF / UNDP / הבנק העולמי / ארגון הבריאות העולמי למחקר והדרכה במחלות טרופיות בז'נבה1 לאחר מכן, היא מונתה למשנה למנכ"ל ארגון הבריאות העולמי מ-2017 עד מרץ 2019. החל ממרץ 2019, היא המדענית הראשית של ארגון הבריאות העולמי. כחלק מהמאבק של הארגון הבריאות העולמי בנגיף הקורונה - COVID-19, היא פעילה בקואליציה של ארגוני מחקר ופיתוח ללא מטרות רווח במדינות עם משאבים מוגבלים. פעילות משותפת זאת תאפשר איחוד כוחות וידע במטרה להתמודד טוב יותר עם פגיעת הקורונה - COVID-19.<ref name=":0"></ref>
== מחקר נבחר ==
היא עמדה בראש קבוצה רב-תחומית של מדענים קליניים, מעבדתיים והתנהגותיים במכון הלאומי לחקר השחפת בצ'נאי, שבחנו היבטים שונים של שחפת וקשרי גומלין בין שחפת ל-HIV. סוואמינטן יחד עם עמיתיה היו בין הראשונים שהרחיבו את השימוש באבחון מולקולרי למעקב וטיפול בשחפת, תוך עריכת ניסויי שדה של נבדקים שנבחרו באופן רנדומלי במטרה לטפל בשחפת באוכלוסיות מעוטות יכולת.<ref></ref> לאחרונה היא שותפה בפרויקט TB Zero City שמטרתו להביא "לצמצום מחלת השחפת לאפס" העבודה נעשית בשותפות עם ממשלות מקומיות, מוסדות ועמותות.<ref></ref>

במהלך שנות עבודתה, היא פרסמה כ־350 עבודות וכתבה פרקים בספרי רפואה ומחקר רפואי.

== פרסים ==
* 1999: מדליית זהב ע"ש ד"ר קיה להירי על המאמר הטוב ביותר בכנס הריאה הלאומי לילדים ב-XI
* 2008: פרס ע"ש אורשן קשניקה שניתן על ידי המועצה ההודית למחקר רפואי
* 2009: סגנית יו"ר תחום HIV באיחוד הבינלאומי נגד מחלות שחפת וריאות
* 2011: חברה באקדמיה ההודית לרפואת ילדים
* 2011: פרס מפעל חיים שניתן לה על ידי האיגוד ההודי של מיקרוביולוגים יישומיים
* 2012: פרס טמיל נאדו למדע וטכנולוגיה
* 2012: חברה באקדמיה הלאומית למדעים, הודו
* 2013: חברה באקדמיה ההודית למדעים, בנגלור
* 2016: פרס לקידום המחקר ע"ש NIPER, מחברת STRAZENECA <ref></ref>
== עבודות ופרסומים נבחרים ==
* 
* 

== קישורים חיצוניים ==

* [https://www.who.int/dg/who-headquarters-leadership-team סומיה סוואמינטן] בארגון הבריאות העולמי

== הערות שוליים ==

קטגוריה:עובדי ארגון הבריאות העולמי
קטגוריה:ילידות 1959